फिल्म की कहानी की टैगलाइन है, 'प्यार कोई भी दूरी तय कर सकता है' मगर फिल्म में उन्होंने प्यार को जिस तरह से परिभाषित किया है, वह बहुत ही अव्यवहारिक लगते हैं. कमजोर कहानी और ढीले-ढाले स्क्रीनप्ले के कारण फिल्म बोझिल लगने लगती है. हालांकि इयानिस मानोलोपोलिस की इंडिया और यूरोप की सिनेमटोग्राफी दर्शक को पसंद आ सकती है, मगर वह फिल्म को पूरी तरह से बचाने के लिए काफी कम पड़ जाती है. अर्जुन कपूर और परिणीति चोपड़ा की जोड़ी को 2012 में आई 'इश्कजादे' में बहुत पसंद किया गया था, वे अपना असर छोड़ने में नाकामयाब लग रहे हैं. लीड रोल्स के अलावा फिल्म के सपोर्टिंग एक्टर्स भी बहुत दमदार नहीं हैं, जो फिल्म को संभाल सकें. संगीत की बात करें तो कई संगीतकारों की मौजूदगी में 'भरे बाजार' जैसा गाना लोगों को पसंद आ रहा है.